Fond za pravednu tranziciju bit će dodatni fond uz predložene fondove kohezijske politike, koji uključuju Europski fond za regionalni razvoj (EFRR), Europski socijalni fond plus (ESF+) i Kohezijski fond, te će se stoga provoditi u okviru kohezijske politike. Upravljanje njime stoga će biti uređeno odredbama Prijedloga Uredbe o utvrđivanju zajedničkih odredbi o Europskom fondu za regionalni razvoj, Europskom socijalnom fondu plus, Kohezijskom fondu i Europskom fondu za pomorstvo i ribarstvo i financijskih pravila za njih i za Fond za azil i migracije, Fond za unutarnju sigurnost i Instrument za upravljanje granicama i vize („Uredba o zajedničkim odredbama”). Taj Prijedlog stoga treba izmijeniti kako bi Fond za pravednu tranziciju postao novi fond u okviru kohezijske politike.

„(22a) Kako bi se povećala učinkovitost FPT-a, trebaju mu se staviti na raspolaganje dodatna sredstva iz EFRR-a i ESF-a plus. Ta dodatna sredstva trebala bi se pružati putem posebnog obveznog prijenosa iz tih fondova u FPT, uzimajući u obzir izazove povezane s tranzicijom navedene u teritorijalnim planovima za pravednu tranziciju koje treba riješiti. Iznosi koje treba prenijeti trebali bi potjecati iz sredstava kategorija regija u kojima se nalaze teritoriji utvrđeni u teritorijalnim planovima za pravednu tranziciju. S obzirom na posebne aranžmane za upotrebu sredstava FPT-a, za uspostavu sredstava FPT-a trebao bi se upotrebljavati samo poseban mehanizam prijenosa. Nadalje, treba pojasniti da bi se na FPT i sredstva EFRR-a i ESF-a plus prenesena u FPT, koja postaju i potpora FPT-a, trebale primjenjivati samo odredbe ove Uredbe i Uredbe (EU) [Uredba o FPT-u]. Na dodatnu potporu ne bi se trebale primjenjivati Uredba (EU) [Uredba o EFRR-u/KF-u] i Uredba (EU) [Uredba o ESF-u plus]. Stoga bi se sredstva iz EFRR-a prenesena kao dodatna potpora FPT-u trebala isključiti iz osnove za izračun zahtjeva u pogledu tematske koncentracije iz članka 3. Uredbe (EU) [Uredba o EFRR-u/KF-u] i iz osnove za izračun minimalnih sredstava dodijeljenih za održivi urbani razvoj kako je utvrđeno u članku 9. Uredbe (EU) [Uredba o EFRR-u/KF-u]. To vrijedi i za sredstva ESF+-a koja se prenose kao dodatna potpora FPT-u povezana sa zahtjevima u pogledu tematske koncentracije iz članka 7. Uredbe (EU) [Uredba o ESF-u plus].”;

„(2) U svrhu daljnjeg razvoja koordinirane i usklađene provedbe fondova Unije koji se provode u okviru podijeljenog upravljanja, odnosno Europskog fonda za regionalni razvoj (EFRR), Europskog socijalnog fonda plus (ESF+), Kohezijskog fonda, Fonda za pravednu tranziciju (FPT), mjera koje se financiraju u okviru podijeljenog upravljanja u Europskom fondu za pomorstvo i ribarstvo (EFPR), Fondu za azil i migracije (FAMI), Fondu za unutarnju sigurnost (FUS) i Fondu za integrirano upravljanje granicama (BMVI), potrebno je utvrditi financijska pravila na temelju članka 322. UFEU-a za sve te fondove („fondovi”), u kojima se jasno navodi područje primjene relevantnih odredbi. Uz to, treba utvrditi zajedničke odredbe koje se temelje na članku 177. UFEU-a kako bi se obuhvatila pravila specifična za politiku za EFRR, ESF+, Kohezijski fond, FPT i EFPR.”;

„6. Sredstva FPT-a, uključujući sredstva prenesena iz EFRR-a i ESF-a plus u skladu s člankom 21.a, nisu prenosiva u druge fondove ili instrumente u skladu sa stavcima od 1. do 5.

2. Iz fondova EFRR i ESF+ može se financirati, kao dopuna i do granice od 10 % potpore iz tih fondova za svaki prioritet programa, cijela operacija ili njezin dio čiji troškovi ispunjavaju uvjete za potporu iz drugog fonda na temelju pravila o prihvatljivosti koja se primjenjuju na taj fond, pod uvjetom da su takvi troškovi nužni za provedbu. Navedeno se ne primjenjuje na sredstva EFRR-a i ESF-a plus koja se prenose FPT-u u skladu s člankom 21.a.”;

(18) umeće se sljedeći članak 21.a:

„Članak 21.a

Prijenos sredstava iz EFRR-a i ESF-a plus u FPT

1.Iznos sredstava dostupnih za FPT u okviru cilja „Ulaganje za radna mjesta i rast” u skladu s člankom [3.] Uredbe (EU) [Uredba o FPT-u] može se dopuniti sredstvima iz EFRR-a, ESF-a plus ili njihovom kombinacijom za kategoriju regije u kojoj se nalazi predmetno područje. Ukupna sredstva iz EFRR-a i ESF-a plus koja se prenose FPT-u moraju biti najmanje 1,5 puta veća od iznosa potpore FPT-a, ali ne veća od trostrukog iznosa te potpore. Sredstva prenesena iz EFRR-a ni u kojem slučaju ne smiju prelaziti 20 % dodijeljenih sredstava iz EFRR-a predmetnoj državi članici i sredstva prenesena iz ESF-a plus ni u kojem slučaju ne smiju prelaziti 20 % dodijeljenih sredstava iz ESF-a plus predmetnoj državi članici.

Ti prijenosi sredstava iz EFRR-a i ESF-a plus za prioritete koji primaju potporu iz FPT-a moraju odražavati vrste intervencija u skladu s informacijama navedenima u programu u skladu s člankom 17. stavkom 3. točkom (d) podtočkom viii. Ti prijenosi smatraju se konačnima.

2.Sredstva FPT-a, uključujući sredstva prenesena iz EFRR-a i ESF-a plus, primjenjuju se u skladu s pravilima navedenima u ovoj Uredbi i Uredbi (EU) [Uredba o FPT-u]. Pravila utvrđena u Uredbi (EU) [Uredba o EFRR-u/KF-u] i u Uredbi (EU) [Uredba o ESF-u plus] ne primjenjuju se na sredstva iz EFRR-a i ESF-a plus prenesena u skladu sa stavkom 1.”;

(19) u članku 25. stavak 1. zamjenjuje se sljedećim:

„1. Fondovi EFRR, ESF+, FPT i EFPR mogu poduprijeti lokalni razvoj pod vodstvom zajednice.”;

(20) u članku 31. stavku 2. dodaje se sljedeća točka (e):

„(e) za potporu FPT-a: 3,25 %.”;

(21) u članku 35. stavku 2. točka (b) zamjenjuje se sljedećim:

„(b) godišnja izvješća o uspješnosti za programe koji primaju potporu iz EFPR-a, FAMI-ja, FUS-a i BMVI-ja te završno izvješće o uspješnosti za programe koji primaju potporu iz EFRR-a, ESF-a plus, Kohezijskog fonda i FPT-a;”;

(22) u članku 36. stavku 3. prvi podstavak zamjenjuje se sljedećim:

„3. Za programe koji primaju potporu iz EFRR-a, ESF-a plus, Kohezijskog fonda i FPT-a država članica najkasnije mjesec dana prije godišnjeg preglednog sastanka Komisiji stavlja na raspolaganje informacije o elementima navedenima u članku 35. stavku 1.”;

(23) u članku 38. stavak 1. zamjenjuje se sljedećim:

„1. Za programe koji primaju potporu iz EFRR-a, ESF-a plus, Kohezijskog fonda i FPT-a, svako upravljačko tijelo Komisiji dostavlja završno izvješće o uspješnosti programa do 15. veljače 2031.”;

(24) u članku 45. stavku 1. točki (c) podtočka ii. zamjenjuje se sljedećim:

„ii. operacija kojima pružaju potporu ESF+, FPT, EFPR, FUS, FAMI i BMVI i čiji troškovi premašuju 100 000 EUR;”;

(25) u članku 48. stavku 1., drugi podstavak zamjenjuje se sljedećim:

„Ako ukupni trošak operacije ne premašuje 200 000 EUR, doprinos koji korisniku pružaju EFRR, ESF+, FPT, FAMI, FUS i BMVI ima oblik jediničnih troškova, jednokratnih iznosa ili paušalnih stopa, osim za operacije za koje potpora čini državnu potporu. Ako se upotrebljava financiranje uz primjenu paušalne stope, mogu se nadoknaditi samo kategorije troškova na koje se primjenjuje paušalna stopa u skladu s točkom (a) prvog podstavka.”;

(26) u članku 51. stavak 2. zamjenjuje se sljedećim: